stanford-oval/wikipedia huggingface dataset:
Bipasha Basu
Websarjat

| Vuosi | Ohjelma | Rooli | Muuta |
| --- | --- | --- | --- |
| 2020 | Dangerous | Neha Singh |  |
Musiikkivideot

| Vuosi | Kappale | Albumi | Laulaja |
| --- | --- | --- | --- |
| 1998 | ”Tu” | Kismat | Sonu Nigam |
| 2004 | ”Stolen” | Me Against Myself | Jay Sean |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive) (englanniksi)
Bipasha Basu Internet Movie Databasessa. (englanniksi)
Bipasha Basu Allmoviessa (englanniksi)
Basu ja Karan Singh Grover vuonna 2015.
Bosch-reaktio

Bosch-reaktio on hiilidioksidin ja vedyn välinen kemiallinen reaktio, jonka tuloksena syntyy hiiltä ja vettä. Reaktiota voidaan kiihdyttää käyttämällä sopivaa katalyyttia, kuten rautaa, kobolttia, nikkeliä tai ruteniumia.
Bosch-reaktio koostuu kahdesta vaiheesta. Ensimmäisessä reaktiossa hiilidioksidi reagoi vedyn kanssa muodostaen hiilimonoksidia ja vettä (käänteinen vesikaasun siirtoreaktio):
Toisessa vaiheessa hiilimonoksidi reagoi edelleen vedyn kanssa, jolloin muodostuu hiiltä ja vettä:
Reaktioyhtälössä nämä vaiheet yhdistetään usein samaan yhtälöön:
Reaktio on saanut nimensä keksijänsä Carl Bosch mukaan.
Aiheesta muualla

Morgan B. Abney1, J. Matthew Mansell, Evaluation of Bosch-Based Systems Using Non-Traditional Catalysts at Reduced Temperatures, American Institute of Aeronautics and Astronautics (englanniksi) (pdf)
Charles Houben

| Pyhä Charles Houben |
| --- | --- |
 Pyhä Charles Houben
Henkilötiedot
Syntynyt: 11. joulukuuta 1821 Munstergeleen, Limburg, Alankomaat
Kuollut: 5. tammikuuta 1893 Mount Argus, Irlanti
Ammatti:  pappi
Vanhemmat:  Peter Josef Houben ja Johanna Elisabeth Luijte
Charles Houben (11. joulukuuta 1821 Munstergeleen, Limburg, Alankomaat – 5. tammikuuta 1893 Mount Argus, Irlanti) oli pyhimys, pappi ja passionisti.
Elämä ja ura

Houben oli Peter Josef Houbenin ja Johanna Elisabeth Luijten yhdestätoista lapsesta neljäs. Hänet tunnettiin jo elämänsä aikana tekemiensä ihmeparantumisien takia ihmeidentekijänä. Hän oli erityisen omistautunut sairaille, kärsiville, yksinäisille ja köyhille. Paavi Johannes Paavali II julisti hänet kunnianarvoisaksi 10. toukokuuta 1979 ja autuaaksi 16. lokakuuta 1988, ja paavi Benedictus XVI julisti hänet pyhimykseksi 3. kesäkuuta 2007. Hän eli seuraavien kuuden paavin hallintokausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831–1846), autuas Pius IX (1846–1878) ja Leo XIII (1878–1903). Hänen muistopäiväänsä vietetään 5. tammikuuta.
Elämä ja ura > Elämänvaiheet

Charles Houbenin elämä jakautuu seuraaviin vaiheisiin:
Syntymä 11. joulukuuta 1821
Kaste 11. joulukuuta 1821
Ensikommuunio 26. huhtikuuta 1835
Konfirmaatio 28. kesäkuuta 1835
Pappisvihkimys 21. joulukuuta 1850
Siirtyminen Mount Argukseen 6. heinäkuuta 1857
Kuolema 5. tammikuuta 1893
Bosch: Legacy

| Bosch: Legacy |
| --- | --- |

Tyyli:  rikosdraama poliisisarja
Kestoaika:  41–54 minuuttia
Luoja(t):  Michael Connelly
Pääosissa:  Titus Welliver Mimi Rogers Madison Lintz Stephen Chang Denise G. Sanchez
Alkuperämaa:  Yhdysvallat
Alkuperäiskieli:  englanti
Verkko:   Amazon Freevee  Amazon Prime Video
Esitetty:  6. toukokuuta 2022 –
Tuotantokausia:  2
Jaksoja:  20
Ikäraja:   
Tunnuskappale:  ”Times Are Changing”
Tuotanto
Ohjaaja(t):  Jim McKay
Käsikirjoittaja(t):  Michael Connelly Eric Overmyer
Tuotantoyhtiö(t):  Amazon Studios Hieronymus Pictures  Fabrik Entertainment
Edeltäjä:  Bosch
Aiheesta muualla
IMDb 
Bosch: Legacy on vuonna 2022 alkanut yhdysvaltalainen rikosdraamasarja, joka on suoraa jatkoa vuosina 2014–2021 esitetylle Boschille. Sarjan on tuottanut Amazon Studios, ja kuten edeltäjänsäkin, se perustuu Michael Connellyn Bosch-romaaneihin.
Bosch: Legacy sijoittuu aikaan, jolloin Harry Bosch on juuri eläköitynyt LAPD:sta ja siirtynyt yksityisetsiväksi. Samaan aikaan Harryn tytär, Maddie, aloittaa oman uransa LAPD:ssa kenttäpoliisina. Sarjan pääosia näyttelevät Titus Welliver, Mimi Rogers sekä Madison Lintz, jotka uusivat roolinsa alkuperäisestä sarjasta. Legacyssa vierailee alkuperäisen sarjan pääosien esittäjistä muun muassa Jamie Hector sekä Lance Reddick (postuumisti).
Bosch: Legacyn ensimmäinen tuotantokausi julkaistiin Amazon Freevee -suoratoistopalveluun kesällä 2022 ja toinen syksyllä 2023. Suomessa sarja on nähtävillä Amazon Prime Video -suoratoistopalvelussa.
Rooleissa

| 0 | 1 | 2 |
| --- | --- | --- |
|  Titus Welliver  | … |  Harry Bosch   |
|  Madison Lintz  | … |  konstaapeli Maddie Bosch   |
|  Mimi Rogers  | … |  Honey ”Money” Chandler   |
|  Stephen Chang  | … |  Maurice "Mo" Bassi   |
|  Denise G. Sanchez  | … |  konstaapeli Reyna Vasquez   |
Bosa

| Bosa |
| --- | --- |

 Bosa
 Koordinaatit: 40°18′N, 8°30′E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  128,02 km²
Korkeus:  0–802 m
Väkiluku (1.1.2017):  7 926
 – Väestötiheys:  62 as./km²
Infobox OKVirheellinen NIMI-arvo: 
Bosa on pieni keskiaikainen kaupunki Sardinian länsirannikolla Oristanon maakunnassa Italiassa. Se sijaitsee Temojoen varrella. Kaupungille ovat tunnusomaisia pastelliväriset talot.
Aiheesta muualla

Kuvia tai muita tiedostoja aiheesta Bosa Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Chásia (vuori)

| --- | --- |
Tyyppi:  vuoristo 
Sijainti:  Tríkala, Thessalia ja Grevená, Länsi-Makedonia, Kreikka
Vuoristo:  Pindos 
Korkeus merenpinnasta:  1 564 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Chásia (kreik. Χάσια) on vuori Thessalia ja Makedonian rajalla pohjoisessa Kreikassa. Sen korkeus on 1 564 metriä.
Chásia-vuori sijaitsee Thessalian alueeseen kuuluvan Tríkalan alueyksikön ja Länsi-Makedonian alueeseen kuuluvan Grevenán alueyksikön alueilla luoteeseen Metéoran alueesta. Chásia voidaan lukea osaksi Píndos-vuorten laajempaa aluetta. Sen pohjois- ja länsipuolella sijaitsee pohjoinen Píndos-vuoristo, ja etelä- ja itäpuolella Antichásia- ja Kamvoúnia-vuoret.
Chásian korkeimman huipun nimi on Krátsovo (Κράτσοβο). Muita korkeita huippuja ovat muun muassa Profítis Ilías (Προφήτης Ηλίας, 1 345 m), Foniká (Φονικά, 1 342 m), Valkanásia (Βαλκανάσια, 1 281 m), Karaoúli (Καραούλι, 1 244 m), Katályma (Κατάλυμα, 1 204 m), Mesovoúni (Μεσοβούνι, 1 152 m), toinen Profítis Ilías (Προφήτης Ηλίας, 1 096 m) ja Neráida (Νεράιδα, 1 106 m).
Deskátin kunnan osa Chásian kunnallisyksikkö ja Metéoran kunnan osa Chásian kunnallisyksikkö, kummatkin entisiä itsenäisiä kuntia, ovat saaneet nimensä vuoresta.
Neljäntoista kohdan ohjelma

Woodrow Wilson
Neljäntoista kohdan ohjelma on osa Yhdysvaltain presidentti Woodrow Wilsonin puheesta Yhdysvaltain kongressille 8. tammikuuta 1918. Puheen piti vakuuttaa paitsi kongressi, myös yhdysvaltalainen kansa valtion osallistumisen sotaan olevan moraalisesti oikeutettua, tavoitteenaan rauha Euroopassa.
Wilson piti puheen yli 10 kuukautta ennen Saksan antautumista, mutta se muodosti paljolti pohjan Saksan antautumisesta neuvotellulle rauhansopimukselle. Neljäntoista kohdan ohjelmaa sävytti Yhdysvaltain sisäpolitiikkaa ohjanneen progressivismin siirtyminen myös osaksi ulkopolitiikkaa. Wilson kannatti vapaakauppaa, demokratiaa, avoimia sopimuksia ja kansojen itsemääräämisoikeutta. On tosin huomattava, että Wilsonin 14 kohdan ohjelma oli suunnattu Eurooppaan; kansan itsemääräämisoikeuden tunnustaminen ei koskenut ei-eurooppalaisperäisiä kansoja Afrikassa, Aasiassa tai Oseaniassa, joskin siinä vaadittiin otettaviksi myös siirtomaiden alkuperäisväestön edut huomioon.
Neljäntoista kohdan ohjelma oli ainoa sotaan osallistuneen valtion eksplisiittinen tunnustus sen sotapyrkimyksistä. Tavallinen kansa Euroopassa piti Wilsonia sankarina, ympärysvaltojen johtajakollegat eivät. Clemenceau, Lloyd George ja Orlando olivat skeptisiä Wilsonin idealismin käytäntöön soveltamisesta.
Ohjelman kohdat

Avoimet, julkisesti solmitut rauhansopimukset. Niiden lisäksi ei pidä enää olla minkäänlaisia salaisia kansainvälisiä sopimuksia.
Merenkulun ehdoton vapaus.
Vapaakauppa valtioiden välillä.
Riittävät takuut kansallisen aseistuksen vähentämiselle alimpaan tasoon, jota sisäinen turvallisuus edellyttää.
Kaikkien siirtomaita koskevien vaatimusten puolueeton sovittelu siten, että suvereniteettikysymyksiä määriteltäessä alkuperäiskansojen etujen on oltava yhtä painavia kuin osallisena olevan hallituksen oikeutettujen vaatimusten.
Venäjän koko alueen tyhjentäminen miehitysjoukoista ja Venäjän hyväksyminen vapaiden kansojen yhteisöön sen itsensä valitsemien instituutioiden johdolla.
Vieraiden sotajoukkojen poistuminen Belgiasta ja sen suvereniteetin palauttaminen.
Koko Ranskan alueen vapauttaminen, valloitettujen alueiden paluttaminen ja Preussin Ranskalle vuonna 1871 tekemien, Elsass-Lothringenia koskevien vääryyksien korjaaminen.
Italian rajojen tarkistaminen noudattamaan selvästi tunnistettavia kansallisuusrajoja.
Vapaus omaehtoiseen kehitykseen annettava Itävalta-Unkarin kansoille, joiden paikan kansakuntien joukossa toivomme olevan turvattu ja varmistettu.
Romania, Serbia ja Montenegro on tyhjennettävä miehitysjoukoista ja miehitetyt alueet palautettava. Serbialle on suotava vapaa pääsy merille, ja Balkanin valtioiden keskenäiset suhteet määrättävä noudattamaan historiallisesti vakiintuneita alamaisuus- ja kansallisuusrajoja. Balkanin valtioiden poliittisen ja taloudellisen riippumattomuuden sekä alueellisen koskemattomuuden kansainvälisistä takuista pitää sopia.
Osmanien valtakunnan turkkilaiselle osalle on taattava turvattu suvereniteetti, ja muille Turkin hallinnassa oleville kansallisuuksille pitäisi varmistaa kiistämätön turvallisuus ja ehdottoman häiritsemätön mahdollisuus omaehtoiseen kehitykseen. Dardanellit pitää avata pysyvästi kaikkien maiden laivojen ja kaupan vapaaksi kauttakulkuväyläksi kansainvälisten takuiden turvin.
Puolasta on tehtävä itsenäinen valtio niin, että siihen kuuluisivat puolalaisen väestön kiistattomasti astuttamat alueet. Sille on taattava vapaa ja turvattu pääsy merelle. Sen poliittinen ja taloudellinen itsenäisyys ja alueellinen koskemattomuus on taattava kansainvälisellä sopimuksella.
Erityisten sopimusten nojalla pitäisi muodostaa kansojen yleinen yhteenliittymä, joka myöntäisi suurille ja pienille valtioille yhtäläisesti poliittisen itsenäisyyden ja alueellisen koskemattomuuden takuut.
Aiheesta muualla

Kuvia tai muita tiedostoja aiheesta Neljäntoista kohdan ohjelma Wikimedia Commonsissa
Alkuperäinen neljäntoista kohdan ohjelma, 8. tammikuuta 1918.
Myrna Loy

| Myrna Loy |
| --- | --- |

Henkilötiedot
Koko nimi:  Myrna Adele Williams
Syntynyt: 2. elokuuta 1905 Helena, Montana
Kuollut: 14. joulukuuta 1993 (88 vuotta) New York City, New York
Ammatti:  näyttelijä
Puoliso:  Arthur Hornblow, Jr. (1936–1942)  John Hertz, Jr. (1942–1944)  Gene Markey (1946–1950) Howland Sargeant (1951–1960)
Näyttelijä
Aktiivisena:  1925–1982
 Nimikirjoitus
Aiheesta muualla
IMDb 
Elonet
AllMovie
Myrna Loy julkisuuskuvassa.
Myrna Loy elokuvassa Parhaat vuodet (kuva trailerista).
Myrna Loy (oik. Myrna Adele Williams; 2. elokuuta 1905 Helena, Montana – 14. joulukuuta 1993 New York City, New York) oli yhdysvaltalainen näyttelijä ja yksi aikansa supertähdistä.
Hän aloitti tanssijana ja klaffina, myöhemmin hänet tunnettiin eksoottisten vamppien esittäjänä ja hänen tunnetuimmaksi roolikseen nousi Nora Charles Pettävä varjo -elokuvissa. Näitä komediallisia salapoliisielokuvia valmistui kuusi kappaletta ja ne olivat merkittävä käännekohta Loyn uralla, sillä niissä hän sai todistaa komediennen kykynsä ja se avasi hänelle myös ovet suurempiin tuotantoihin.
Sota-aikana Loy työskenteli sotilaskanttiinissa ja keräsi rahaa Punaisen Ristin puolesta. Sotien päätyttyä hän palasi takaisin Hollywoodiin. Myöhemmin hän teki töitä myös kasvatustieteiden parissa Unescolla.
Loy palkittiin urastaan kunnia-Oscarilla vuonna 1991.
Varhainen elämä

Myrna Williams syntyi Helenan kaupungissa Montanassa Adele Mae (o.s. Johnson) ja David Franklin Williamsille. Hänen sukujuurensa olivat Walesista, Skotlannista ja Ruotsista. Loy sai etunimensä Nebraskassa sijainneen pysäkin mukaan. Hänen isänsä oli farmari joka työskenteli pankkiirina ja kiinteistökehittäjänä, äiti taas oli musiikkiopiskelija Chicagosta. Loylla oli nuorempi veli nimeltä David Williams, Jr. (k. 1982). Hän varttui Radersburgin maalaiskylässä lähellä Helenaa, vaikka perhe muuttikin Myrnan lapsuuden aikana edestakaisin Montanan ja Kalifornian väliä, ensin La Jollaan ja myöhemmin Ocean Parkiin. Perhe muutti ensimmäisen kerran Myrnan äidin sairastuttua keuhkokuumeeseen, johon ei saanut riittävää hoitoa Montanassa. Äidin toivuttua perhe palasi isän tahdosta takaisin Montanaan. Kun Adele tarvitsi kohdunpoistoleikkauksen, perhe koukkasi jälleen Kalifornian kautta Montanaan. Myrnan isä David Williams kuoli espanjantautiin marraskuussa 1918, jolloin Adele lapsineen muutti lopullisesti Kalifornian Culver Cityyn.
Loy aloitti tanssitunnit nuorella iällä asuessaan Kaliforniassa ja debytoi teatterilavalla 12-vuotiaana. Hän jatkoi tanssimista ja näyttämöharrastustaan myös Montanassa. Kaliforniassa hän opiskeli Westlake-nimisessä tyttökoulussa Holmby Hillsissä. Sen jälkeen hän aloitti opinnot Venice High Schoolissa. Siellä Loy toimi mallina Fountain of Education -suihkulähdeveistoksen patsaalle, joka on nähtävissä Grease -elokuvan avauskohtauksessa. Alkuperäinen veistos kärsi vuosien aikana sääoloista ja vandalismista, ja se siirrettiin pois paikaltaan vuonna 2002.
Ura

Loy lopetti koulun 18-vuotiaana hankkiakseen elantoa perheelleen ja sai töitä Grauman's Egyptian Theatresta. Hän sai elokuvasopimuksen Warner Bros.-yhtiöltä sen jälkeen, kun hänestä otettuja kuvia erään elokuvan rooliasussa päätyi fanilehteen. Loyn ensimmäiset elokuvaroolit olivat avustajatasoisia, myöhemmin merkittävämpiä vampin ja femme fatalen osia 1920-luvun mykkäfilmeissä. Näiden roolien johdosta hänelle kiteytyi eksoottisen, epäamerikkalaisen näyttelijättären imago. [lähde? ]
Loyn uran alkuaikojen vamppiroolit toivat hänelle kuuluisuutta, mutta myöhemmin hänen tähtikuvaansa tulivat mukaan myös täydellisten vaimojen roolit. Loy teki läpimurtonsa Hollywoodissa 1930-luvulla, jolloin hänestä tuli ajan tunnetuimpia romanttisen komedian sankarittaria. Hän teki myös vakavia rooleja, kuten elokuvassa Vaarallista leikkiä (Evelyn Prentice, 1934). Vuonna 1938 Loy äänestettiin Hollywoodin kuningattareksi, Clark Gablen ollessa kuningas. Loy kuuluikin noihin aikoihin Hollywoodin työllistetyimpiin ja parhaiten palkattuihin tähtiin.
Toisen maailmansodan aikoihin Loy työskenteli Punaiselle Ristille. Loy oli niin äänekäs Adolf Hitlerin vastustaja, että hänen nimensä päätyi Hitlerin mustalle listalle.
Sodan jälkeen Myrna Loy palasi elokuvan pariin. Vuonna 1946 valmistui yksi hänen kuuluisimmista elokuvistaan: Parhaat vuodet. Loy oli aktiivinen demokraattisen puolueen jäsen sekä Unescon jäsen vuosina 1948–1954. 1950-luvun taitteessa Loyn elokuvaura alkoi hiljetä, jolloin hän siirsi uransa painopisteen teatteriin ja televisioon ja esiintyi vain harvakseltaan elokuvissa. Viimeisen roolinsa Loy teki sitcomissa Rakastavasti, Sidney vuonna 1982. Vuonna 1991 hän sai kunnia-Oscar-palkinnon urastaan. Loy ei ollut paikalla gaalassa, mutta lähetti kiitoksensa kotoaan videon välityksellä sanoen: ”Teitte minut todella onnelliseksi. Kiitos oikein paljon.” Tämä oli hänen viimeinen esiintymisensä julkisuudessa.
Yksityiselämä

Myrna Loy oli elämänsä aikana neljästi naimisissa, mutta kaikki avioliitot päättyivät eroon. Loylla myös huhuttiin olleen suhde näyttelijöihin Leslie Howardiin vuonna 1932 ja Spencer Tracyyn 1935 ja 1936. Uhkapeluri Titanic Thompson väitti hänellä olleen suhde Loyn kanssa.
Loyn suuriin ihailijoihin kuului presidentti Franklin D. Roosevelt, joka kutsui hänet Valkoiseen taloon. Loy myös ystävystyi presidentin vaimon Eleanor Rooseveltin kanssa.
Vuonna 1970 antamassaan haastattelussa Loy kertoi olevansa uskonnoltaan metodisti.
Elämäkertakirjassaan Loy kertoo tehneensä abortin vuonna 1936 juuri ennen ensimmäistä avioliittoaan Arthur Hornblow Jr.:n kanssa. Hän ei kuitenkaan vahvistanut huhuja, joiden mukaan abortti olisi tehnyt hänet hedelmättömäksi.
Loy ei koskaan saanut omia lapsia, mutta hänellä oli läheinen suhde ensimmäisen aviomiehensä lapsiin. Hän muutti viimeisen avioliittonsa päätyttyä Manhattanin Upper East Sidelle, jossa hän asui kuolemaansa saakka. 1970-luvulla Loy sairasti rintasyövän, jonka seurauksena hänelle tehtiin rinnanpoisto. Hän kuoli 14. joulukuuta 1993 leikkauskomplikaatioihin 88 vuoden ikäisenä. Loy tuhkattiin ja hänen tuhkansa haudattiin Forestvale Cemetery-hautausmaalle hänen synnyinkaupunkiinsa Helenaan, Montanaan. Loylla on elokuvaurastaan tähti Hollywood Walk of Famella, osoitteessa 6685 Hollywood Blvd.
Muotoilija Olga Osol nimesi Arabialle suunnittelemansa Myrna-astiaston hänen mukaansa.
Aiheesta muualla

Myrna Loy Internet Movie Databasessa. (englanniksi)
Myrna Loy Elonetissä.
Myrna Loy Allmoviessa (englanniksi)
Myrna Loy Internet Broadway Databasessa (englanniksi)
Myrna Loy TCM Movie Databasessa (englanniksi)
Myrna Loy NNDB:ssä (englanniksi)
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Myrna Loy
Käännös suomeksi
Chez Dominique

Chez Dominiquen etuovi.
Chez Dominique oli Helsingin keskustassa sijainnut pohjoismais-ranskalainen arvostettu kahden Michelin-tähden ravintola. Vuonna 1998 perustetun ravintolan omisti ja sen keittiömestarina toimi Hans Välimäki. Chez Dominique toimi Ludviginkadulla vuodesta 1998 vuoteen 2006 ja sen jälkeen Rikhardinkadulla.
Vuonna 2001 Chez Dominique ja G.W. Sundmans saivat kumpikin yhden Michelin-tähden. Tätä ennen Suomessa ei ollut Michelin-tähdellä tunnustettua ravintolaa seitsemään vuoteen. Ravintola säilytti tähtensä vuonna 2002. Seuraavana vuonna Chez Dominiquelle myönnettiin toinen tähti. Näin siitä tuli Suomen historian ensimmäinen kahden Michelin-tähden arvoinen ravintola. Se säilytti asemansa ja jatkoi ainoana kahden tähden ravintolana vuoteen 2013. Vuosina 2011–2012 ravintola tavoitteli vielä kolmatta tähteä, johon ei ollut yksikään suomalainen ravintola koskaan yltänyt, eikä kolmen tähden ravintolaa ollut edes muualla Pohjoismaissa. Kolmatta tähteä ei kuitenkaan koskaan tullut ja lopulta sen tavoittelemisesta luovuttiin.
Chez Dominiquen ruoka-annos.
Keväällä 2013 ravintola antoi ymmärtää lopettavansa toimintansa. Kyseessä oli kuitenkin liioiteltu markkinointitempaus, ja ennen lopettamista ravintola muuttui ensin muutaman kuukauden ajaksi Bye Bye Dominique -nimiseksi bistroksi. Elokuussa 2013 Chez Dominique antoi todellisen lopetusilmoituksensa. Ravintola suljettiin 5. lokakuuta 2013.
Aluehallintoviraston mukaan ravintolassa oli teetetty liikaa ylitöitä, eikä niistä maksettu lain mukaisia korvauksia.
Brittiläinen Restaurant-lehti sijoitti Chez Dominiquen vuonna 2009 vuosittaisella maailman 50 parhaan ravintolan listallaan parhaana suomalaisravintolana sijalle 21. Vuonna 2010 sijoitus oli 23., ja vuonna 2011 sijoitus oli 35:s. Vuonna 2013 sijoitus oli 67:s.
Aiheesta muualla

Kuvia tai muita tiedostoja aiheesta Chez Dominique Wikimedia Commonsissa
Nikolai Birjukov

Nikolai Birjukovin muotokuva vuodelta 1981
Nikolai Zotovitš Birjukov (ven. Никола́й Зо́тович Бирюко́в; 14. helmikuuta (J: 1. helmikuuta) 1912 Orehovo-Zujevo – 31. tammikuuta 1966 Simferopol) oli venäläinen neuvostokirjailija.
Nikolai Birjukov alkoi kirjoittaa vammauduttuaan vakavasti rakennustyömaalla vuonna 1930. Hän opiskeli etäopiskelijana Moskovan vieraiden kielten instituutissa ja Maksim Gorkille nimetyssä kirjallisuusinstituutissa. Birjukovin ensimmäinen teos, pienoisromaani Na hutorah (”Erillistiloilla”) ilmestyi vuonna 1938. Partisaanityttö Liza Tšaikinasta kertova romaani ”Lokki” (Tšaika, 1945) sai Stalin-palkinnon vuonna 1951.
Suomennettu teos

Lokki: romaani. Suom. N. Jaakkola. Petroskoi: Karjalais-suomalaisen SNT:n valtion kustannusliike, 1947.
Aiheesta muualla

Kratkaja literaturnaja entsiklopedija: Nikolai Birjukov (venäjäksi)
Carnot

Carnot on ranskalainen sukunimi, joka on ollut muun muassa seuraavilla henkilöillä:
Lazare Carnot (1753–1823), kenraali, sotaministeri, matemaatikko ja Ranskan tiedeakatemian jäsen
Sadi Carnot (1796–1832), fyysikko, termodynamiikan uranuurtaja, Lazare Carnot'n poika
Hippolyte Carnot (1801–1888), poliitikko, Lazare Carnot'n poika
Sadi Carnot (1837–1894), Ranskan presidentti, Hippolyte Carnot'n poika
Marie Adolphe Carnot (1839–1920), kemisti, Hippolyte Carnot'n poika
Muita

Carnot, kaupunki Keski-Afrikan tasavallassa
Carnot, kraatteri Kuun Maahan näkymättömällä puolella
FS Carnot, vuonna 1894 valmistunut ranskalainen sotalaiva
Carnot’n kierto, Sadi Carnot’n mukaan nimetty hypoteettinen lämpövoimakone
Carnot’n lause, Lazare Carnot’n mukaan nimetty matemaattinen teoreema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carnot”, voi hakea sivunnimihaulla, laajalla sivunnimihaulla tai tekstihaulla.
Buffy the Vampire Slayer Season Nine

| Buffy the Vampire Slayer Season Nine |
| --- | --- |
Kustantaja:  Dark Horse Comics
Julkaisuaika:  14. syyskuuta 2011 –
Kirjoittaja(t):  Joss Whedon Andrew Chambliss Angel & Faith: Christos Gage
Kuvittaja(t):  Georges Jeanty Rebecca Isaacs
Luoja(t):  Joss Whedon
Sarja: Buffy, vampyyrintappaja
Edeltävä:  Season Eight
Buffy the Vampire Slayer Season Nine on yhdysvaltalaiseen kulttisarjaan Buffy, vampyyrintappajaan perustuva sarjakuva, jota julkaisee Dark Horse Comics. Season Nine on Season Eightin jatko-osa, ja sen tuottaa edeltäjänsä tavoin Joss Whedon. Sarjakuvan ensimmäinen osa "Freefall, Part I" julkaistiin 14. syyskuuta 2011. Dark Horsen päätoimittaja Scott Allie kertoi haastattelussa, että Season Nine tullaan julkaisemaan kahden vuoden sisällä ja että numeroiden välillä ei koskaan tule olemaan yli kuukauden taukoa. Tarinat tulevat Season Eightista poiketen keskittymään enemmän ydinhahmoihin.
Season Ninen ohella julkaistaan sarjakuvaa Angel & Faith, joka seuraa nimensä mukaisesti Angelia ja Faithia, jotka yrittävät herättää Gilesin kuolleista.